Virustorjunta on sovellus tai palvelu, joka ennalta estää virusten tarttumisen laitteelle. Vahingon sattuessa virustorjuntaohjelma etsii ja tuhoaa käyttäjän laitteelta viruksiksi tai haittaohjelmiksi luokiteltuja ohjelmia ja prosesseja. Virussuojaus estää haittaohjelmia myös leviämästä muille laitteille työpaikan tai kodin sisäverkon välityksellä sekä päätymästä nettiin. Turvaamalla itsesi, turvaat myös ystäväsi ja työkaverisi. Tyypillisiä viruksia ja haittaohjelmia ovat mm. kiristysohjelmat, troijalaiset, vakoiluohjelmat ja mainoshyökkäykset. Virukset ja haittaohjelmat saattavat johtaa identiteettivarkauksiin ja taloudellisiin menetyksiin.